০৯ ডিসেম্বর ২০১৯, ০৫:৪৮
টাইমস অব ইন্ডিয়ায় প্রকাশিত
সরকার যখন ত্রু টিপূর্ণ নাগরিকত্ব সংশোধনী বিল (সিএবি) পার্লামেন্টে উত্থাপন করছে, তখন তা পার্লামেন্টের ভিতরে এবং বাইরে ঝড়ো পরিস্থিতি সৃষ্টি করতে পারে বলে মনে করা হচ্ছে। কংগ্রেস, তৃণমূল কংগ্রেস, এসপি, এনসিপি, ডিএমকে এবং সিপিএমের মতো বিরোধী দলগুলো একত্রিত হয়ে এই বিলের বিরোধিতা করবে। ফলে বাংলাদেশ, পাকিস্তান ও আফগানিস্তানের শুধু অমুসলিম অভিবাসীদের নাগরিকত্ব দেয়ার মাধ্যমে সিএবি কিভাবে ভারতের ধর্মনিরপেক্ষ সাংবিধানিক নীতিকে খর্ব করে তা জোরালোভাবে প্রকাশ পাবে।
বিরোধীরা যদি এনডিএর ধর্মনিরপেক্ষ মিত্র যেমন জেডি(ইউ) এবং এআইএডিএমকে’কে বিচ্ছিন্ন করে নিয়ে আসতে পারে তাহলে রাজ্যসভায় তারা কঠিন ফাইট দিতে পারবে।
এছাড়াও আসামের জন্য আইএলপি হবে রাজ্যের উন্নয়ন ও ভারতের অ্যাক্ট ইস্ট পলিসির জন্য একটি মৃত্যুঘন্টা। এমন বিধিনিষেধের অধীনে ব্যবসা ও বিদেশী বিনিয়োগ বৃদ্ধি আশা করা যেতে পারে না। এটা খুব কঠিন বিষয় যে, জম্মু ও কাশ্মীরের বিশেষ মর্যাদা বাতিল করেছে বিজেপি এবং তারা ওই রাজ্যের উন্নয়নে সহায়তা দেবে। তার ওপর কাশ্মীরে আরো হতাশার ক্ষেত্র সৃষ্টি করছে সিএবি।
এই অবস্থার প্রেক্ষাপটে বিষয়টি যদি সুপ্রিম কোর্টে যায় তাহলে সেখানে সাংবিধানিক চ্যালেঞ্জে তা টিকে না-ও থাকতে পারে। কারণ, বিষয়টি সংবিধানের ১৪ নম্বর অনুচ্ছেদ লঙ্ঘন করে। এই অনুচ্ছেদে সম অধিকারের নিশ্চয়তা দেয়া হয়েছে। আর অনুচ্ছেদ ১৫ ধর্মীয় কারণে বৈষম্যকে নিষিদ্ধ করেছে।